Ellen Burstyn

Ellen Burstyn (denaske Edna Rae Gillooly; 7a de Decembro, 1932) estas usona aktorino. Ŝia kariero ekis en teatro dum la fino de la 1950-aj jaroj, kaj dum la venonta jardeko ŝi faris kelkajn kinajn kaj televidajn seriojn. Ŝi estas estrarano de Actors Studio.

La ludado de Burstyn en la fama dramo de 1971 nome The Last Picture Show havigis al ŝi nomumon por Oskar-premio pro plej bonkvalita duaranga aktorino, post kio ŝi ŝanĝis el duarangaj al protagonistaj kinaj kaj teatraj roloj. Burstyn ricevis duan nomumon por Oskar-premio pro ludado en The Exorcist (1973), kaj ricevis la Oskar-premion kiel plej bonkvalita aktorino la venontan jaron por sia laboro en la filmo de Martin Scorsese nome Alice Doesn't Live Here Anymore.

En 1975, ŝi ricevis la Premion Tony pro sia ludado en la produktaĵo de Broadvajo nome Same Time, Next Year, kaj ricevis oran globon kaj kvaran nomumon por Oskar-premio pro ĝia kina versio de 1978.

Burstyn estis laborinta konstante en kino, televido kaj teatro ekde tiam, kaj ricevis multajn premiojn kaj nomumojn survoje, kiaj sep aldonajn nomumojn por Ora Globo, kvin nomumojn por Premio Emmy (el kiuj du atingis), kaj du pliajn nomumojun por Oskar-premio por la plej bonkvalita aktoriono pro sia ludado en la filmoj Resurrection (1980) kaj Requiem for a Dream (2000).

Burstyn estas unu el tre malmultaj aktoroj kiuj ricevis la Triopan Kronon de Aktorado nome la premiojn Oskar, Emmy, Grammy, kaj Tony. En 2013, ŝi estis metita en la Usonteatra Famtrotuaro de Novjorko.

 Referencoj 

 Literaturo 
 Burstyn, Ellen (2006). Lessons in Becoming Myself. Riverhead Books (New York City, New York). ISBN 978-1-59448-929-7.

 Eksteraj ligiloj 




Kategorio:Naskiĝintoj en 1932
Kategorio:Vivantaj homoj
Kategorio:Usonaj aktoroj
Kategorio:Actors Studio
Kategorio:Detroit